b"\n_START_ARTICLE_\nRamiro II. Redovnik\n_START_PARAGRAPH_\nDon Ramiro II. (aragonski: Remiro II d'Arag\xc3\xb3n; 24. travnja 1086. \xe2\x80\x93 Huesca, 16. kolovoza 1157.), znan kao Ramiro Redovnik, bio je kralj Aragonije 1134. \xe2\x80\x93 1137., kad se povukao iz javnosti._NEWLINE_Njegovi roditelji su bili kralj San\xc4\x8do od Navare i Aragonije te je Ramiro nazvan po svom djedu, Ramiru I., koji je bio sin San\xc4\x8da III. Majka Ramira II. bila je kraljica Felicija._NEWLINE_Kralj San\xc4\x8do je smjestio Ramira kao dje\xc4\x8daka u jedan benediktinski samostan u B\xc3\xa9ziersu. Ramiro je postao redovnik te je bio veoma po\xc5\xa1tovan._NEWLINE_Nakon smrti Ramirova polubrata Petra I. i brata Alfonsa I., Ramiro je postao kralj Aragonije. Na po\xc4\x8detku vladavine Ramiro je imao dosta problema s mnogim plemi\xc4\x87ima._NEWLINE_Ramiro je o\xc5\xbeenio plemkinju Agnezu Akvitansku, koja mu je rodila samo jedno dijete, k\xc4\x87er Petronillu._NEWLINE_Nakon zaruka Petronille za Rajmonda Berenguera IV. Barcelonskog, grofovija Barcelona i kraljevina Aragonija su spojene u krunu Aragonije._NEWLINE_Nakon \xc5\xa1to je umro, Ramira je k\xc4\x87i naslijedila."